《馆中新蝉》
宋代·刘骘

摇落何须宋玉悲，齐亭遗恨莫沾衣。
池中菡萏香全减，井上梧桐叶乍飞。
风促筝声随断续，日移砖影自光辉。
宜秋门外饶芳树，结驷那堪送客归。

作者简介：刘骘，潭州长沙（今属湖南）人，一作湘乡人（《湖南通志》卷一三四）。太宗雍熙二年（九八五）进士，除潭州教授（同上书）。真宗咸平二年（九九九）以秘书丞直集贤院（《宋会要辑稿》选举三一之二四）。六年，出知衡州。大中祥符元年（一○○八），责监涟水军商税。二年，知道州（《永州府志》卷一一）。今录诗八首。